OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 651/14/8810	Spišská Nová Ves 26.05.2016 
EEČ: 2-68-559-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 23.2.2015 spisová značka 3 Pv 651/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 17. decembra 2014 asi o 22.00 h v XXXXX na ulici Predmestie, bez vedomia a súhlasu majiteľa vozidla a dlhodobej oprávnenej užívateľky motorového vozidla XXXXX, neoprávnene  použil na jazdu osobné motorové vozidlo Škoda Felícia Combi, EČ: PP-254 BP v hodnote 400 € tak, že ako spolujazdec  využil situáciu, keď vodič XXXXX vozidlo dočasne opustil a nechal v zapaľovaní kľúče, bez jeho vedomia vozidlo naštartoval a vykonal ním jazdu po ul. Predmestie, v smere na ul. Francisciho, pričom bol zastavený a kontrolovaný policajnou hliadkou.  

Uznesením prokurátora Okresnej prokuratúry Spišská Nová Ves zo dňa 23.2.2015, spisová značka 3 Pv 651/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
 Uznesením prokurátora Okresnej prokuratúry Spišská  Nová  Ves sp. zn. 3 Pv 651/14 zo dňa 23.02.2015 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie proti obvinenému ml. XXXXX pre prečin neoprávneného používania cudzieho motorového vozidla podľa § 216 ods. 1 Tr. zákona, ktorého sa mal dopustiť tým, že dňa 17. decembra 2014 asi o 22.00 h v XXXXX, na ulici Predmestie, bez vedomia a súhlasu majiteľa vozidla a dlhodobej oprávnenej užívateľky motorového vozidla XXXXX, neoprávnene  použil na jazdu osobné motorové vozidlo Škoda Felícia Combi, EČ: PP-254 BP v hodnote 400 € tak, že ako spolujazdec  využil situáciu, keď vodič XXXXX vozidlo dočasne opustil a nechal v zapaľovaní kľúče, bez jeho vedomia vozidlo naštartoval a vykonal ním jazdu po ul. Predmestie, v smere na ul. Francisciho, pričom bol zastavený a kontrolovaný policajnou hliadkou. 

Uznesenie o podmienečnom zastavení trestného stíhania nadobudlo právoplatnosť dňa 20.03.2015 a skúšobná doba v trvaní 12 mesiacov začala plynúť 21.03.2015. 

Z vyžiadaných správ k osobe obvineného, z miesta bydliska, z OO PZ XXXXX a Okresného úradu, Odboru všeobecnej vnútornej správy  XXXXX  a odpisu z registra trestov  obvineného som zistila, že obvinený ml. XXXXX v skúšobnej dobe podmienečne zastaveného trestného stíhania od 21.03.2015 do 21.03.2016 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.     

Podľa § 217 ods. 1 Trestného poriadku, ak obvinený v priebehu skúšobnej doby  viedol    riadny    život,    splnil     povinnosť   nahradiť    spôsobenú   škodu    a  
vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na to, že obvinený ml. XXXXX  splnil podmienky pre rozhodnutie v zmysle  § 217 ods. 1 Tr. poriadku,  bolo  potrebné rozhodnúť tak, ako je uvedené vo výroku tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Janka Bocanová
prokurátorka